
Osamnaestostoljetni hrvatski biografi kažu da je Stijepo Beneša (oko 1545 — 1608) 
autor zbirke Adagia Illyrica, koja se međutim nije našla. Premda se na to dosad nije pomi- 
šljalo, u radu se oprezno pretresa pitanje nisu li možda Benešini sastavci ipak sačuvani u 
rukopisu koji je načinio Oracio Mažibradić u prvoj polovici 17. stoljeća. 

Ključne riječi: Stijepo Beneša, Adagia Illyrica, poslovice, Oracio Mažibradić, ru- 
kopisi, tekstologija 


Dva su glavna izvora poslužila za sklapanje mršave slike o Benešinu pjesnič- 
kom radu: s jedne strane Injacio Đurđević (1675 — 1737) i Serafin Marija Črijević 
(1686 — 1759), s druge Rječosložje Joakima Stullija (1730 — 1817). Prva dvojica 
fiksirala su sliku o Beneši kao tvorcu zbirke stihovanih proverbijalnih izreka, 
gnoma i apoftegmata. Sintagma Adagia Illyrica kod Đurđevića je tvrdnja, kod 
Črijevića naslov zbirke: 

Stephanus Benessa adagia Illyrica collegit obtulitque Aloysio Saracae, Ma- 
nutium Erasmumque aemulatus, cuius vestigia secutus Bernardus Georgius, 
archidiaconus Ragusinus, apophtegmata vel acute dicta corraserat.! 


Stijepo Beneša skupio je iliričke poslovice i ponudio ih na dar Luju Sarači- 
ću, oponašajući Manuzija i Erazma; njegovim stopama slijedeći, Bernard 
Đurđević, dubrovački arhiđakon, sabrao je apoftegme ili oštroumne izreke ? 


Seculo post Christum natum XVI labente vivebat vir patricius Stephanus 
Benessa, quem politioris litteraturae peritum fuisse probat opusculum, quod 
Iilyrice edidit, inscriptum: Adagia Illyrica; collegit enim dicta omnia, quae 
apud Illyricos proverbii locum obtinent et ex iis integrum iustaeque molis 
volumen conflavit nuncupavitque Aloysio Saracae, senatori amplissimo, 
Maecenati suo. Manutii et Erasmi, quos aemulatus est, gloriae eo in opere 
non est sane cur cedat. Huius vestigia secutus est Bernardus Georgius, supra 
a nobis laudatus, auxitque Benessae opus paraemiis Latinis Illyrice redditis .* 


Na koncu šesnaestoga stoljeća od Kristova rođenja živio je patricij Stijepo 
Beneša, čiju vještinu u ljepšoj književnosti dokazuje djelce koje je izdao na 
iliričkom jeziku, naslovljeno Zliričke poslovice; skupio je, naime, sve izreke 
koje među Ilirima imaju status sentencija i od njih priredio samostalnu zbirku 
valjana opsega, koju je posvetio Luju Saračiću, uglednom senatoru, svom 
meceni. Tim je djelom oponašao Manuzija i Erazma, a nema razloga da mu 
u tome slava bude manja od njihove. Njegovim je stopama slijedio Bernard 
Đurđević, kojega smo gore pohvalili, te je Benešino djelo proširio latinskim 
poslovicama prevedenim na ilirički > 


! Petar Kolendić i Pavle Popović, Biografska dela Ignjata Đurđevića, Zbornik 
za istoriju, jezik i književnost srpskog naroda, knjiga VII, Srpska kraljevska akademija, 
Beograd, 1935, 93. 

? Lujo je sin Boža Ivanova Saračića (oko 1516 — 1579) i Nike Junijeve Gundulić 
(r. oko 1530). Imao je tri sestre (Nika, oko 1553 — 1602; Krila, oko 1556 — 1628; Frana, 
r. oko 1565) i četiri brata (Ivan, r. oko 1555; Marin, r. oko 1559; Orsat, oko 1562 — 1604; 
Junije, r. oko 1568). U Veliko vijeće ušao je 1582, a pet je puta bio knez: prosinac 1610, 
ožujak, 1613, travanj 1616, travanj 1619, svibanj 1622. Rodio se oko 1562, a umro 1623. 
Podaci preuzeti iz: Nenad Vekarić, Vlastela grada Dubrovnika 8: genealogije (M—Z), 
Hrvatska akademija znanosti i umjetnosti, Zavod za povijesne znanosti u Dubrovniku, 
Zagreb — Dubrovnik, 2017, 299. 

* Preveo Neven Jovanović. 

“ Seraphinus Maria Cerva, Bibliotheca Ragusina IV, prvo izdanje priredio i uvod 
napisao Stjepan Krasić, Jugoslavenska akademija znanosti i umjetnosti, Zagreb, 1980, 96. 

* Preveo Neven Jovanović. 

Sebastijan Slade (1699 — 1777) sliku o Beneši nije dopunio; dapače, krivo 
je interpretirao Đurđevića pa kazao da su potkraj 16. stoljeća nastale pjesme po- 
svećene Saračiću, a kao zasebno djelo naveo je poslovice, kojima je Beneša želio 
nadmašiti Erazma i Manuzija.* Još je površniji bio Francesco Maria Appendini 
(1768 — 1857), koji Benešu ne spominje, nego, navodeći Collectio proverbiorum 
Illyricorum uz Bernarda Đurđevića (1621 — 1687), tvrdi da se tim žanrom u 16. 
stoljeću već bavio Šimun Beneša, »che, al dir del Cerva, emulo i Manuzj, e gli 
Erasmi«, »koji se, prema Crijevićevu kazivanju, ugledao u Manuzia i Erazma«.? 

Benešu je spomenuo i Marin Zlatarić (1753 — 1826) u Imeniku razlikijeh 
slovinskijeh glasovitijeh dubrovačkijeh pjesnika, kratkom spisu nastalom 1793, 
valjda na Mljetu, u kojemu su abecednim redom pobrojani pjesnici od 16. do 18. 
stoljeća: »Stijepo Benessa, plem(ić), pritište svoje Pjesni slovinske god. 1600. 
Složi sve slovinske Proverbije u pjesni«.* Poput Slade, i Zlatarić razlikuje dvije 
neovisne zbirke, no ne treba vjerovati tvrdnji da je Beneša tiskao pjesme na hr- 
vatskom jeziku; nedvojbeno je riječ o navadi starih književnih biografa koji vole 
reći — što je, uostalom, učinio i maloprije spomenuti Črijević — da je neki pjesnik 
»izdao« (edidit) svoje djelo. Također, štura Zlatarićeva opaska ničim ne kaže da 
je štogod od Benešina rada vidio, ne zna kad je rođen ni kad je umro. 

Joakim Stulli drugi je izvor iz kojega je povučen podatak zgodan za izgradnju 
kakve-takve predodžbe o Beneši. Naime, u drugoj knjizi Rječosložja, u »Kazalu 
knjigočinaca slovinskijeh, kojijem sam se u ovoj radnji upotrebio«, naveo je i 
sljedeće: »Ben. pjčsni u slovinski jezik sloxčne po Stjepu Benessi Vlastelinu 
Dubrov.«> Što je Stulli imao u rukama, ne možemo sa sigurnošću tvrditi, kao 
što se ne može naslov koji navodi namah preuzeti kao naslov rukopisa Benešinih 
pjesama. Stulli ni drugdje — kad je riječ o tiskanim knjigama — ne navodi točne 
naslove, nego ih parafrazira, a naslov rukopisa Benešinih pjesama mogao je 
sastaviti sim. Što je međutim u Pjesnima bilo, Stulli ne kaže, pa se s vremenom 


* Sebastian Slade , Fasti litterario-Ragusini / Dubrovačka književna kronika, preveo 
i bilješkom popratio Pavao Knezović, Hrvatski institut za povijest, Zagreb, 2001, 140. 

" Francesco Maria Appendini, Notizie istorico-critiche sulle antichita, storia e 
letteratura de' Ragusei II, Dalle stampe di Antonio Martecchini, Dubrovnik, 1803, 311; 
Povijesno-kritičke bilješke o starinama, povijesti i književnosti Dubrovčana, prijevod i 
uvodna riječ Ante Šoljić, Matica hrvatska — Ogranak Dubrovnik, Dubrovnik, 2016, 600. 

* Navedeno prema rukopisu R 5192 koji se čuva u Nacionalnoj i sveučilišnoj knjižnici 
u Zagrebu, str. XVI. O Zlatarićevu spisu vidjeti: Zlata Bojović, »Jedan rukopis Marina 
Zlatarića s kraja XVIII veka«, Prilozi za književnost, jezik, istoriju i folklor, 75 (2009), 
111-130; Lahorka Plejić Poje,»'Meštri i poglavice slovinskijeh pjesni* u Imeniku Marina 
Zlatarića«, Riječki filološki dani 12, Filozofski fakultet, Rijeka, 2018, 333-343. 

* RJECSOSLOXJE | SLOVINSKO-ITALIANSKO-LATINSKO | JOAKIMA STULLI 
DUBROVCSANINA | MISNIKA MALOBRACHANINA S. FRANCESKA | P-ZICSAST 
DRUGA, RAZDJELJAK DRUGI. [Dubrovnik, 1806], Nacionalna i sveučilišna knjižnica, 
Zagreb,R IIC — 4% —25, 671. 

ustalila predodžba o dvije Benešine zbirke: Zliričke poslovice i Pjesni u slovinski 
jezik složene, s tim što su se potonje izgubile u 19. stoljeću: ako ih citira Stulli, a 
nije ih se u međuvremenu našlo, rukopis je stradao. 

Ipak, treba biti oprezan u interpretaciji Stullijeva navoda u kontekstu Đurđe- 
vićevih i Črijevićevih tvrdnji. Jer, Stulli ničim ne odaje što je rukopis s Benešinim 
sastavcima sadržavao — pjesme ili stihovane poslovice. Pjesni u slovinski jezik 
složene podjednako dobro mogu pokriti i jedan i drugi žanr, a samo nesigurna 
tradicija — koju je otpočeo Slade — podupire misao o dvije Benešine zbirke. Sklo- 
niji sam pretpostavci da je Stulli znao za rukopis Benešinih stihovanih poslanica. 
Jedini način na koji bi se moglo potvrditi da su Pjesni u slovinski jezik složene 
sadržavale versificirano proverbijalno gradivo jest da se utvrdi što je Stulli iz Be- 
nešina djela uzeo u Rječosložje. Jer, on je — kako je poznato — uz leksem navodio 
skraćeno prezime ili siglu djela, a kadšto je znao navesti dva do četiri stiha koji 
potvrđuju upotrebu i kontekst odnosnog leksema. Nažalost, ni u jednom svesku, 
ni uz jednu riječ nije navedena skraćenica Ben., onako kako je to, primjerice, 
učinjeno sa skraćenicama Gund. (= Gundulić), Gjorg. (= Đurđević), S. Minc. (= 
Šiško Menčetić), Och. (= Filip Oćevija) itd. Listajući i pretražujući Rječosložje, 
računajući da će ta zastarjela, u svakom slučaju zamorna metodologija potvrditi 
barem jednu Benešinu riječ, rezignirano sam zaključio da Stulli možda jest čitao 
rukopis s Benešinim sastavcima, ali da nijedanput nije osjetio potrebu baš njima 
potvrditi koji leksem. Da posao ne bude potpuno uzaludan, ipak se smije zaključiti 
barem to da je Stulli vidio Benešine sastavke, ali nije se njima koristio, bili su mu 
oni tzv. »tihi izvor«. To pak vodi do oprezna zaključka — Pjesni u slovinski jezik 
složene nisu osobito Benešino djelo, nego rukopis stihovanih poslovica, a u tim 
kratkim formama Stulli nije nalazio ni rječničkog blaga ni zanimljivoga konteksta; 
sve je to mogao naći u, recimo, Suzama sina razmetnoga ili Osmanu, Sunčanici 
ili Otonu, Uzdasima Mandalijene pokornice ili Saltijeru slovinskomu. 

Među »Knjigama tiskanima latinskimi pismeni« Ivan Kukuljević Sakcin- 
ski — pod brojem 181 — navodi »Benešić Stjepan, vlast. Dubr. Piesni u slovinski 
jezik složene, posvetjene Alojzu Saraki, na konc. XVI. stoljetja«.'" Kukuljević ne 
navodi izdavača, godinu izdanja, format ili broj stranica, što može značiti dvoje: 
ili je poznavao koji rukopis ili je podatak crpio iz literature, zacijelo iz Stullija. 
Kod Pavela Josefa Šafašika!! Beneša se ne spominje, Sime Ljubić ga mimoilazi 
u Dizionariju,'* ali mu u Ogledalu posvećuje nekoliko redaka: »Benešić Stie- 
pan, Dubrovčanin, veliki ljubimac krasnih nauka, i prijatelj Flavia Eborenskoga 


'" Ivan Kukuljević Sakcinski, Bibliografia hrvatska, Brzotiskom Dragutina Albre- 
chta, Zagreb, 1860, 20. 

"Geschichte der illirischen und kroatischen Literatur II, Verlag von Friedrich 
Tempsky, Prag, 1865. 

!" Dizionario biografico degli uomini illustri della Dalmazia, Rod. Lechner librajo 
dell? 1. r. universita, Battara e Abelich libraj., Vienna — Zara, 1856. 

[Didak Pir, 1517 — 1599], koi mu svoje pismogore [epigrame] posveti. Prvi se u 
Dubrovniku stavi kupiti narodne poslovice, te tim po Creviću zatočnik Manuciev 
i Erasmov. Svoje hrvatske pjesni posveti Alojzu Saraki«.!? Da je Beneša drugo- 
vao s latinskim pjesnikom Didakom Pirom, Ljubić je zabilježio, a Đuro Korbler 
istražio. U Pirovu knjigu Cato Minor, sive disticha moralia ad Ludimagistros 
Olysipponenses (Katon Mlađi ili moralni distisi posvećeni lisabonskim profesori- 
ma), tiskanu 1592. i 1596. u Veneciji,'* uvršteno je pet epigrama posvećenih Matu 
Beneši (1530 — 1599), sinu pjesnika Damjana Beneše (oko 1476 — 1539): Ad Matt- 
haeum Benessum Rhacusanum Rectorem (str. 170),!* Ad eundem (str. 170-171), 
Vinosi Hendecasyllabi ad Matthaeum Benessam V. C. (str. 180), Ad Matthaeum 
Benessam (str. 182), Tauris siue Zuppania, et Lopude duae vitiferae insulae in 
mari Illyrico ditionis Rhacusanae: Ad eundem (str. 183). Šimunu Matovu Beneši 
(oko 1525 — 1596) — koji nije Matov sin, kako govori Kčrbler, a nije mogao biti 
ni Pirov učenik!“ — uputio je Didak pjesmu Ad Simonem Benessum uindemiantem 
(str. 186).'" Kome su posvećeni sastavci Alia ad Benessum caussarum patronum 


13 Ogledalo književne poviesti jugoslavjanske na podučavanje mladeži, knjiga II, 
Riečki Emidija Mohovića, Tiskarski Kamen. Zavod, 1869, 389. 

'“* FLAVII|IACOBI EBORENSIS | CATO MINOR, | SIVE DISTICHA MORALIA 
| Ad Ludimagiltros Olysipponenfes. | ACCESSERE EPIGRAMMATA, | et alia nonnulla 
eodem auctore, quae | fequens pagella indicabit. |OPVS PIVM, ET ERVDIENDIS | pueris 
adprimč neceffarium. | P/al. 33. | Venite filii, audite me, timorem domini docebo vos. | 
VENETIIS, M D XCVI. | Apud felicem Valgrifium. U digitalnom obliku knjiga je dostupna 
na https://books.google.com. 

!5_Mato je postao knez u kolovozu 1583, pa se time rješava godina nastanka Pirove 
pjesme. Inače, kneževsku dužnost obnašao je sedam puta: studeni 1579, kolovoz 1583, 
studeni 1585, prosinac 1587, lipanj 1592, veljača 1595 i veljača 1598. Nenad Vekarić, 
Vlastela grada Dubrovnika 7: genealogije (A-L), Hrvatska akademija znanosti i umjetnosti, 
Zavod za povijesne znanosti u Dubrovniku, Zagreb — Dubrovnik, 2016, 77. 

15 »Životi rad humanista Didaka Pira Portugalca, napose u Dubrovniku«, Rad JAZU, 
94 (1917), 110. 

17 Ovako o tim sastavcima piše Kčrbler: »Od dubrovačkih građana čitavim se ime- 
nom pomihne još u dva epigrama treće knjige (84. i 85.) patricij Matija Benešić (Benessus): 
svaki od fiih ima po dva elegijska distiha; u prvom [Ad Matthaeum Benessum Rhacusanum 
Rectorem| se prekoravaju vile, što pjesnika ostavlaju upravo u času, kad Benešić nastupa 
službu kneza dubrovačkog, 1. augusta neke godine, a po drugom [Ad eundem| doznajemo, 
da se on, kad ga vile ostaviše, obratio za pomoć Apolonu Febu i da je saznao od ftega, kako 
je negova vila trijezna, a u Benešića ima vina, t.j. ako mu Benešić dade vina, da će dobiti i 
lepših pjesama nego što su ti kratki epigrami. Taj patricij, sin poznatog Damjana Benešića, 
pjesnika latinskoga, bijaše prema vijestima u khiževnoj povijesti dubrovačkoj i sam okretan 
pjesnik, a bavio se i filozofijom; no od čitavoga hegova rada već u Crijevićevo doba nije 
bilo ništa poznato. Didaku je jamačno bio osobito naklofen, jer osim Zlatarića, nema gra- 
đanina dubrovačkog, koji bi se u fegovim pjesmama tako često pomifiao kao on. Nemu su 
namijenena i tri epigrama Didakovih Hendekasilaba, sva tri među onima, koji imaju osobit 

(str. 42) i Oui uere foelix ad Benessum (str. 120) ne da se razabrati. Stijepo se u 
knjizi nigdje imenom ne spominje. 

O rodu Beneša Didak Pir govori u pjesmi De illustribus familiis quae hodie 
Rhacusae exstant (O slavnim obiteljima koje i danas postoje u Dubrovniku, Ve- 
necija, 1582): 


Diis aliter visum, soceri de caede Benessus 
Stat respersus adhuc, spirat et ore minas. 

Et merito, nam tu patriam, Damiane, quietem 
Perturbare malis artibus ausus eras. 


Drugo je bozima pravo: Beneša pamti se dosad, 
Prska ga tastova krv, prijetnje je opasne pun. 

Damjane, pravo je tako, drznuo ti si se jednom 
Uznemiriti grad spletkama ružnim i zlim.'š 


U tom kratkom ulomku sjeća se Petra Beneše (r. oko 1175), zeta znamenitog Da- 
mjana Jude (oko 1155 — 1205), koji je punca ubio zbog tiranije. Tu važnu temu 
dubrovačke historiografije Nenad Vekarić — koji je raskolu dubrovačkog patricijata 
posvetio svoje najvažnije knjige — ovako ukratko sažima: »Damjan Juda bio je 
bogati vlastelin koji je, kad je došao kraj njegova kneževskog mandata, spriječio 
izbor novog kneza i uzurpirao vlast, pa je njegova tiranija izazvala otpor. Vođa 
urotnika, Judin zet Petar Benessa, uz pomoć svojih veza u Mlecima, svrgnuo je 
tiranina koji je, doveden na mletačku galiju usidrenu pred Lokrumom, shvativši što 


natpis »Vinosi hendecasyllabi«, kojih je, čini se, naš humanist fiemu i namijenio. Na 1 je 
naime upravlen i prvi od tih epigrama (14.) [Vinosi Hendecasyllabi ad Matthaeum Benessam 
V. C.], u kojem se ti vinski hendekasilabi šalu, da pozdrave trijeznoga Benešića, pa ako bi 
on pitao, što radi starac pjesnik, neka mu odgovore, da pije vodu i zebe od studeni: dobiju 
li vina i drva za ogrijev, neka mu zahvale i dođu kući, ako pak ne da ništa, bit će žedan 
»bibax Homerus«, a Tibul ne će pjevati o toploj peći. A Benešić mu doista posla vina, jer 
mu se »Didacus poeta« zahvaluje za to u epigramu 21. [Ad Matthaeum Benessam| od 13 
stihova nazivajući ga najvrsnijim govornikom od svih građana dubrovačkih i pomifući, da 
ga je (st. 6) »illa potio nectaris rubelli«, koju je on smjesta poslao »seni sodali«, prizvala 
nanovo k životu; napokon se poziva dječak ubilac svoje matere (Dionis, Bakho), da ostavi 
svoje stalno boravište na ostrvu Naksu, jer će ovdje naći boleg vina s ostrva Šipana ili 
Lopuda [7auris siue Zuppania, et Lopude duae vitiferae insulae in mari Illyrico ditionis 
Rhacusanae].«. Korbler,n. dj. (16), 109-110. 

!' Original i prijevod citiraju se prema izdanju objavljenom u tematskom bloku 
posvećenom Didaku Piru u časopisu Dubrovnik; usp. De illustribus familiis quae hodie 
Rhacusae extant anno MDVC Cal. Ian. ad amplissimum Senatum Rhacusanum / O slavnim 
obiteljima koje danas postoje u Dubrovniku, 1. siječnja 1595., uglednom dubrovačkom 
Senatu, prev. Tamara Tvrtković, Dubrovnik,n. s. 28 (2017), br. 4, 140-153 (stihovi 87-90). 

se događa, izvršio samoubojstvo. Od tada je na čelu Dubrovnika stajao mletački 
knez«.'? U Pirovoj percepciji Damjan Juda nedvojbeno je negativan, a Beneša 
pozitivan lik. 

Zacijelo Matu Beneši posvetio je Pir lijepe stihove u poslanici Ad Paulum 
(Paolu, Ferrara, 1563): 


Attu, qui Rhodopes saltus atque auia lustras 

Arua Lycaoniis nunquam uiduata pruinis 

Dum patria pius officium, dum debita praestas 
Munera, qua statua, quo carmine digne Benessi? 
Salue ubicunque loci degis. Tibi me tua uirtus 
Iunxit et Herculeo sociauit pectora nodo. 

Si qua meis olim debetur uersibus aetas, 

lila meum de te longum testentur amorem. 

Interea tibi nostra chelys, tibi noster Apollo 
Seruiat, et magnum ferat usque ad sydera nomen .?" 


Ati, što Rodopskim lutaš planinama i besputnim 

livadama — nikada bez likaonske slane, 

kakve si statue, koje li pesme dostojan, Benešiću, 

dok odano službu i obavezne prema domovini obavljaš poslove? 
Pozdrav ti šaljem ma gde živeo; s tobom me vrlina 

tvoja združila i srce Herkulovom čvrstom spojila vernošću. 

Ako stihovima mojim možda neki predstoji vek, 

neka ti on bude svedok o mojoj dugoj ljubavi. 

U međuvremenu, neka ti služi moja lira i moj Apolon, 

neka oni tvoje veliko ime uznesu do zvezda?! 


Ako i nije ostao izravan trag da je Pir bio blizak sa Stijepom Benešom, mo- 
rala su ta dva čovjeka — slijedom veza u rodu Beneša, pa i zbog istog vremena i 
prostora u kojemu su živjeli — znati jedan za drugoga. 

Đurđević i Črijević prispodobili su Stijepa Benešu s Paulom Manuzijem 
(1512— 1574), sinom venecijanskog tiskara Alda (1449/1450 — 1515), kod kojega 
je 1500. Erazmo Roterdamski (1465 — 1536) tiskao zbirku latinskih i grčkih izreka 
Adagia, a ugledajući se na njega sličan je posao obavio i Paolo (Apophthegmata 
ex optimis utriusque linguae scriptoribus). Upravo je potonjem Didak Pir posvetio 


! Nevidljive pukotine: dubrovački vlasteoski klanovi, Hrvatska akademija znanosti 
i umjetnosti, Zavod za povijesne znanosti u Dubrovniku, Zagreb — Dubrovnik, 2009, 13. 

2) Navedeno prema: http://croala.ffzg.unizg.hr/cgi-bin/navigate.pl?croala.277. 

2 Darinka Nevenić-Grabovac,»Iz poezije Didaka Pira«, Zbornik 1: studije i građa 
o Jevrejima Dubrovnika, Jevrejski historijski muzej, Beograd, 1971, 282. 

dugu poslanicu, u kojoj zanosno govori i o Matu Beneši. Relacija Paolo Manuzio 
— Didak Pir — Stijepo Beneša može biti puka koincidencija, Benešu i Manuzia 
Đurđević je povezao slijedom sličnosti gradiva, vlastite načitanosti i lektire. 

U dvadesetom stoljeću Beneša nije pobudio nikakav interes. Marin Franičević 
ga spominje usputno, u poglavlju o »ostalim pjesnicima«, no zanimljivo je da se 
jedini držao onoga što su rekli Đurđević i Črijević, tj. da poznaju ili da su čuli 
samo za zbirku stihovanih poslovica: 


Na hrvatskom je u drugoj polovici stoljeća pisao i Stjepan Beneša koji je 
skupljao narodne poslovice i mudre izreke (Adagia Illyrica). Zbirku je do- 
punjao Brne Đurđević u XVII stoljeću. Iz nje je još u XVIII stoljeću crpio 
građu Joakim Stulli za svoj Lexicon, ali ipak nije sačuvana. 


Ipak, majka svih enciklopedijsko-leksikonskih natuknica članak je Josipa Kekeza 
u prvom svesku Hrvatskoga biografskog leksikona ** Zaslužuje da ga se prenese 
u cijelosti: 


Beneša, Stjepan, pjesnik (druga pol. XVI. st.). Jedan od posljednjih iz 
ugledne dubrovačke obitelji. Moguće je da mu je otac Matija (1530 — 1599), 
najmlađi sin pjesnika Damjana (1477 — 1539), pisac latinskih stihova i 
prevodilac. Appendini drži da je ista osoba i Šimun, za kojega Crijević veli 
da je Matijin sin. Šimun je bio znamenit pravnik, napisao je 1581. zbornik 
o parničnom postupku (u četiri knjige). Stjepan je sakupio omanji zbornik 
hrvatskih poslovica i poslovičnih izraza Adagia Illyrica, koji je (1687) na- 
stavio Bernard (Brno) Đorđić, dodavši mu prijevode latinskih poslovica na 
hrvatski. Zbornik je Stjepan posvetio dubrovačkom vlastelinu Luji Saračiću 
(1523 — 1593). Napisao je i zbirku pjesama pod naslovom Piesni u slovinski 
jezik sloxene. Zbirka se valjda izgubila istom u XIX st. budući da se njome u 
svomu trojezičnom rječniku koristio još J. Stulli (Budim 1801). Stjepanov sin 
bio je Petar Stjepanov (Dubrovnik, 1586 — Rim, 1642), diplomat i posljednji 
poznatiji član roda Beneša.* 


U biografskom dijelu zapis je netočan, podaci o ocu i djedu pogrešni, napomene 
o Šimunu nemaju veze sa Stijepom, a i Saračić je smješten u krive godine. Točan 


2 Povijest hrvatske renesansne književnosti, Školska knjiga, Zagreb, 1983, 567. 

23 Iz njega su natuknice derivirali Lahorka Plejić , Leksikon hrvatskih pisaca, autor 
koncepcije Krešimir Nemec, Školska knjiga, Zagreb, 2000, 64, i Leo Rafolt, Hrvatska 
književna enciklopedija 1, glavni urednik Velimir Visković, Leksikografski zavod Miroslav 
Krleža, Zagreb, 2010, 144. U oba slučaja Stijepa treba tražiti pod prezimenom Benešić. 

2 Hrvatski biografski leksikon 1, Jugoslavenski leksikografski zavod, Zagreb, 1983, 
641. 

životopis uspostavio je Nenad Vekarić: Stijepo je rođen oko 1545, umro je 1608, 
sin je Petra Beneše (oko 1520 — 1592) i Paule Džamanjić (r. oko 1524), školovao 
se u Padovi,? u Veliko vijeće ušao 1565, a knez bio u prosincu 1599. i listopadu 
1606. Bračni ugovor sklopio je 27. listopada 1575. s Margaritom Junijevom Ka- 
bužić (r. oko 1555), s kojom je dobio četvero djece, dva sina (Petar /1586 — 1642/ 
i sin nepoznatog imena /r. oko 1588/) i dvije kćeri (Marija /oko 1585 — 1615/1 
kći nepoznatog imena /r. oko 1590/).%% Kad je riječ o bibliografskim podacima, 
Vekarić se oslonio na Kekeza, što znači da govori o dvjema zbirkama — Adagia 
Illyrica i Pjesni u slovinski jezik složene. 

Premda me neko sutrašnje otkriće može demantirati, vjerujem da Stijepo Be- 
neša nije bio pjesnik velikog zamaha, nego od prigode, bez ambicija, jednostavno 
je — kao valjda svi obrazovani Dubrovčani onoga vijeka — posjedovao sposobnost 
izražavanja u stihovima, no bez želje da tome posveti život. Bez krupnih dokaza, 
osim oslonca na tvrdnje osamnaestostoljetnih biografa — Đurđevića i Črijevića — 
vjerujem da je Beneša autor samo zbirčice stihovanih poslovica, a ako je Stulli 
listao po kojoj Benešinoj rukopisnoj zbirci, onda je to morala biti upravo zbirka 
proverbija koje on naziva pjesni; jer, i stihovane izreke su upravo to — pjesme. Ni- 
sam, dakle, sklon reći da su iza Beneše ostale dvije zbirke, nego samo jedna. Ako je 
Đurđević pouzdan kad kaže da je Beneša poslovice posvetio Luju Saračiću, moralo 
je to biti negdje 1590-ih godina: Beneša je rođen oko 1545, Saračić dvadesetak 
godina poslije, oko 1562, što vodi pretpostavci da je, recimo, pedesetogodišnji 


25 Ovako Đ. Kčrbler: »Nakon svršenih je dakle nauka svaki od tih mladića imao 
pokazati Dubrovčanima, što li je naučio u tuđem svijetu, ili vratiti sav novac, što ga je do- 
bio u ime potpore. To određefe nije još vrijedilo za sve one mlade lude, što ih senat bijaše 
poslao u Italiju na nauke, ali je i od ih gdjekojega zahvatio. Ono nije moglo vrijediti ni 
za Stjepana Benešu, kojega ocu Petru senat 2. aprila 1570. pozajmi pedeset škuda, “cum 
quibus possit succurrere pro sexto anno S. Stephano, eius filio, qui studet Patauij, cum 
fideiussione acceptanda in Mag-co Minore Consilio, quos scutatos quinquaginta restituere 
teneatur in duobus annis proxime uenturis ad scutatos XXV quolibet anno" [s kojima je, za 
šestu godinu, mogao pomoći svom sinu Stijepu koji je studirao u Padovi. Primio ih je uz 
jamstvo u Malom vijeću. Obvezao se da će tih 50 škuda vratiti u iduće dvije godine, svake 
godine po 25 — prevela Zrinka Blažević, jer se tu ne govori o potpori, nego o zajmu, i to 
četiri godine prije onoga određena. No vrijedilo je ono za sina šegova Petra — uglednoga 
potoneg kanonika, opata i državnika —, kojemu senat na fiegovu vlastitu molbu 4. aprila 
1598. podijeli rečenu potporu na pet godina, da nastavi nauke u Italiji, — i za sve ostale 
mlade Dubrovčane, koji dobiše tu potporu poslije onoga određena, kako najbole razabiramo 
po tome, što još u 17. vijeku Stjepan Gradić, uživajući istu takovu potporu i ne mogući se 
odmah vratiti u Dubrovnik, štampa u Rimu i posvećuje senatu osobit spis, da bi zasvjedočio 
dotadašni svoj uspjeh na naukama«. »Četiri priloga Gunduliću i fiegovu "Osmanu": učiteli 
pjesnikovi, vrela, dopune i 'najstariji* rukopis 'Osmana'«, Rad JAZU, 205 (1914), 156. 

?€ Nenad Vekarić, Vlastela grada Dubrovnika 4: odabrane biografije (A-D), 
Hrvatska akademija znanosti i umjetnosti, Zavod za povijesne znanosti u Dubrovniku, 
Zagreb — Dubrovnik, 2013, 100. 

Beneša zbirku darovao barem tridesetogodišnjem Saračiću, do kojih je godina taj 
plemić već mogao postati — slikovito kazano — svoj čovjek. Uostalom, ima smisla 
da zreo čovjek izreke sa životnim mudrostima daruje mlađem. Kakve je prirode i 
intenziteta bio njihov odnosi, ne možemo saznati; Črijević kaže da je Saračić bio 
Benešin mecena. No onako kako je Oracio Mažibradić (1566 — 1641) — Saračićev 
vršnjak — skupio u sveščić svoje pjesme i poslao ih Matu Gradiću (oko 1573 — 
1632), napominjući u prigodnoj poslanici da su te pjesme namijenjene samo njemu 
i da ih ne daje drugima, tako je i Beneša mogao biti motiviran kad je stihovao 
poslovice i posvetio ih Saračiću: 


Tim vam ih pridaju, moleći toj samo 
da se ne skitaju ni sjemo ni tamo, 
neg da ih uzdržiš sebi za razgovor 
i prije da ih spržiš neg pođu kud nadvor, 
cjeć vola razlicijeh, ispraznijeh posjeda, 
nenadna da me s kijeh ne nađe kA bijeda. (s. 29-34)" 


Ukratko, budući da je Beneša, zasad, pjesnik bez opusa, enciklopedijski članci 
o njemu nužno moraju biti kratki: mogu sadržavati pouzdani životopis koji je 
sastavio Nenad Vekarić, a u bibliografskom dijelu spomenuti treba samo Adagia 
Illyrica — Iliričke poslovice. 

Nego, jesu li možda sačuvane? 


2. 


U stihu i u prozi tijekom srednjega vijeka širila se zbirka moralnih pouka 
Disticha moralia Catonis (Disticha Catonis), nazvana tako jer se — pogrešno 
— pripisivala Katonu Starijem (234 — 149. p. n. e.). Hrvatska srednjovjekovna 
književnost poznaje proznu parafrazu Knjige Kata mudroga, prepisanu u Pe- 
trisovu zborniku (1468), a Marko Marulić (1450 — 1524) dvostruko rimovanim 
dvanaestercima prepjevao je Stumačenje Kata. U 16. stoljeću zbirku pod naslovom 
Pričice izete iz svetoga pisma i filozofa sastavio je Nikola Dimitrović (oko 1510 — 
1555), a među rijetkim tiskanim knjigama iz toga doba potječu Zlate riječi nauka 
Katovijeh (Venecija, 1562) što ih je u »dubrovački jezik« prenio Marin Buresić 
(oko 1510 — 1572) i posvetio sinu Franu. 


?" Pjesma nosi naslov Mnogo svitlomu i mnogo uzvišenomu gospodinu Matu Gradiću, 
sluga Oratio Mažibradić pozdrav i poklonjenje, a prepisao sam je iz Oracijeva autografa 
br. 353/3 koji se čuva u dubrovačkoj Znanstvenoj knjižnici. 

U Znanstvenoj knjižnici u Dubrovniku čuva se rukopis br. 467/1 što ga je — 
zacijelo u prvoj polovici 17. stoljeća — prepisao Oracio Mažibradić.?* Sadrži 127 
kratkih moralno-poučnih sastavaka,? pisanih osmercima (organizirani u distihe 
/14/, jedan /64/ ili dva katrena /11/ ili sestinu /1/), dvanaestercima (organizirani u 
distihe /22/ i višestihe /14/), šestercima (jedan katren) i petercima (jedan distih). 
Stihovi su složeni lako, tečni su i glatki, nema u njima različitih vrsta elizija (kao, 
primjerice, u Buresićevu prepjevu), samo se rijetko pojavi netočna rima,“ poneki 
su sastavci varijacije iste teme?! To su opće mudrosti koje se mogu upotrijebiti u 
svakodnevnom životu, tj. koje jesu izišle iz svakodnevnog života, nema u njima 
ničega tmurnoga i defetističkog, izreke su jednostavno izraz zdravog rezona i 
iskustva. 

Rukopis je svojedobno dospio u ruke don Luke Pavlovića (1821 — 1887), 
koji ga je prepisao u rukopis br. 67, što se čuva u Državnom arhivu u Dubrovniku, 
u Zbirci Pavlović-Gracić. Prvi sastavak Pavlović nije prepisao, nedvojbeno zato 
što je već u njegovo doba gornji dio lista bio propao i prvi katren se mogao samo 
djelomično pročitati. Sastavke je numerirao, u svemu njih 125. No budući da je u 
Mažibradićevu rukopisu redoslijedno šesti sastavak Podnosi dan i noć sve trude i 
muči Pavlović zaboravio obrojčiti, treba zapaziti da rukopis br. 67 sadrži ukupno 
126 sastavaka. Izreke nisu prepisane istim redoslijedom kojim ih je poslagao 
Mažibradić, samo je jedanput prepisivač intervenirao u leksik (umjesto stiha 
»Kruharica prije s" bila« don Pavlović piše »Kuharica prije s? bila«), a jedanput 
je promijenio vrstu stiha — Mažibradić je sastavak prepisao kao šesterački katren, 
a Pavlović kao dvanaesterački distih, što mi se čini kao bolji izbor: 


Tko muze tuj kravu, 
kd musti nam brane, 
neka joj i travu 
nahodi za hrane. 


Ko muze tuj kravu, ka musti nam brane, 
neka joj i travu nahodi za hrane. 


Važne su međutim dvije opaske koje je don Pavlović zabilježio na Oracijevu 
autografu: 


2 Stjepan Kastropil, Rukopisi Naučne biblioteke u Dubrovniku, knj. I., Jugosla- 
venska akademija znanosti i umjetnosti, Zagreb, 1954, 310-311. 

? Budući da je jedan list izgubljen, a u prosjeku Oracio je na stranicu prepisivao četiri 
do pet sastavaka, nedvojbeno nedostaje između osam i deset sastavaka. 

% Br. 91: »Nemojte činiti suditi da stanu / ti koji na svijeti svijesti su neznane«; br. 
111: »Govori zao jezik što hoće ričima, / čista se zlata vik tamna rđa ne hita«. 

*! Primjerice, sastavci br. 5i6,br.71172,br. 1201 121. 

Kako me siluje sudit slika od slova i lipos od složenja, cijenim da ove 
pisme sklađene jesu po Oraciju Mažibradiću i da je ovo njegov rukopis. 

Sada i ti, o, štioče, ovako sudiš, pogledaj i pomisli malo vrhu skladanja 
i slovopisa tegove Jeđupke, koja ovdi nahodi se među ostalijem njegovijem 
rukopisom. Tako čineći, na* ćeš Jeđupku punu corretioni, dakle je i ona 
njegovo prvorukopise(!). Poslije ite pak na" ćeš druga njegova skladanja đe 
se on podpisa. 


Stjepan Marija Tomašević (1823 — 1897) završio je u Žrnovu 14. prosinca 1857. 
rukopis »Pjesni | Orazia Mascibradica | Dubrovcanina | koi sloviase God. Gospo- 
dinova | 1620.« Čuva se u dubrovačkoj Znanstvenoj knjižnici pod brojem 689? 
a prije prijepisa stihovanih pouka Tomašević napominje: 


NB: Slijedeći epigrami radi stila i jednakosti slova rukopisa (cijenjeni istoga 
Oracia Mašibradića), iz koga prepisa d. Luka Pavlović, cijenu se skladana od 
istoga Or(acia) Mašibradića. 


Rukopisom br. 467/1 najviše se bavio Kastropil, pa ga je 1955. godine i obja- 
vio.** Osvrnuo se na rime, jezik (blaga dominacija ikavizama nad ijekavizmima), 
grafiju, zatim na teme sastavaka (nestalnost sreće, banalnost bogatstva, problemi 
svakodnevnog života, mizoginija itd.), držeći da su pisani »iz neke stoičke rezigna- 
cije, isprepletene mislima o prolaznosti svih stvari, potrebi podvrgavanja nebeskoj 
volji i preziranju taština, dakle osnovnim temama moraliziranja tipičnog za epohu 
Protureformacije«.** Zaključio je da je zbirka »u mnogočemu bliža stvarnosti i 
aktuelnosti od Dimitrovićeve zbirke« te da »svojim čestim zadiranjem u mnoga 
pitanja praktičnog življenja i ljudskih odnosa ona jasno nagovještava, da je sazdana 
na iskustvima i razočaranjima života«.“ 

Pritom je zanijekao Pavlovićevu i Tomaševićevu tvrdnju o Mažibradićevu 
autorstvu: »Međutim “slika od slova', kako to veli Pavlović, ili činjenica, da je 
ovu zbirku moralizatorskih pouka u stihu svojeručno pisao pjesnik Oracijo, nije 
još dovoljan dokaz da je on i njezin autor. Jer Oracijo je bio i prepisivač, kao što 
proističe iz njegovih prijepisa Parožićeve Vlahinje, Držićeve Hekube, Pelegri- 
novićeve Jeđupke, stihova Šiška Menčetića, i t. d. S druge strane, ako je zaista 
Oracijo pisao ove sentence, dopušteno je pitati se zašto među njih nije uvrstio i 


?% Kastropil,n. dj. (28), 192-197. 

% Stjepan Kastropil,»Jedna dubrovačka zbirka moralnih pouka i epigrama u stihu 
iz početka XVII. stoljeća«, Pitanja književnosti i jezika, I, 1-2 (1955), 1-18. 

4 Ibid., 3. 

#5 Ibid., 10. 

svoja dva moralizatorska distiha«.** Naprotiv, Kastropil je zbirku pripisao — dodu- 
še, uz napomenu da je to »teško sa sigurnošću tvrditi« — Martolici Ranjini (oko 
1575 — 1616), kojega kao pjesnika i poznajemo zahvaljujući dvjema poslanicama 
upućenim Mažibradiću: na dvostruko rimovanim dvanaestercem pisanu Marto- 
ličinu poslanica Trud tolik podnosim kroz njeku od gospoj (Gruž, 7. kolovoza 
1607) Oracio je odgovorio poslanicom Po tvojoj poznah ja, prijatelju dragi moj 
(Konavle, 15. kolovoza 1607), a na osmeračkim katrenima (abab) pisanu poslanicu 
Što te, slavju, nije čuti Mažibradić je odgovorio pjesmom Velika je na sem sviti; 
za njih se pretpostavlja da su nastale između 1611. i 1616." 

Kastropila je na taj zaključak navela posljednja pjesma u rukopisu br. 467/1 
Dušo, kđ si sad sred neba, na čijem se kraju nalaze inicijali M. R. Prepisujući 
je, don Luka Pavlović dopisao je ovu notu: »NB: Na svrhu epigrama odzgar 
prepisanijeh nađoh u hvalu pjesnika ispisanu sljedeću pjesmu podpisanu s* slovima 
M.R., kako prepisujem, radi česa ja cijenim da bi ispjevana od Martolice Ranjine, 
prijatelja Oracija Mažibradića«. Kastropil se na to ne osvrće, no važan mu je 
oštećen, teško čitljiv natpis na početku rukopisa br. 467/1: »[...]rtoliza R[...] 
g[...] [...] figliuolo Gio: na[...]a [...] 8 [...] fu(?2) ma(?) [...] Detto Gozze(2)« 33 
Dragoljub Pavlović je najprije mislio drukčije: to što je Oracio baš uz posljednju 
pjesmu dopisao spomenute inicijale, ne znači da je cio zbornik Martoličino djelo, 
nego je njegova samo posljednja pjesma; da je drukčije, Oracio bi valjda negdje 
na početku zabilježio Martoličino autorstvo: 


U poslednje vreme je St. Kastropil, doduše, publikovao jednu zbirku stiho- 
vanih moralnih pouka i satiričnih natpisa koji su nađeni u Mažibradićevoj 
pesničkoj zaostavštini, i pokušao da dokaže da ta zbirka, iako pisana Maži- 
bradićevom rukom, pripada M. Ranjini. Glavni razlozi na kojima Kastropil 
zasniva svoju pretpostavku su, najpre, jedna beleška na prvoj strani ovog 
rukopisa, koja je jako oštećena, ali iz koje se ipak može zaključiti da je sadr- 
žavala glavne biografske podatke o M. Ranjini (ime i prezime, datum rođe- 
nja, ime njegove žene, i sl.), i drugo, što se na kraju ove zbirke nalazi jedna 
nadgrobnica koja nosi inicijale M. R. Na žalost, ovi razlozi, kada se dobro 
prouče, ipak nisu sasvim ubedljivi. Pre svega, s pravom se može postaviti 
pitanje šta treba da znači beleška o M. Ranjini? Ako je Mažibradić njome 
hteo da označi Ranjinino autorstvo, zašto to nije učinio mnogo jednostavnije, 


%* Ibid., 7. Napomena: iako su među Oracijevim djelima objavljena dva epigrama, a 
Kastropil im 1953. pridodao još jedan, ovdje govori o dva, nedvojbeno zato što je jedan iz 
izdanja iz 1880. tiskan i među djelima Nikole Dimitrovića. 

"Dragoljub Pavlović, »Horacije Mažibradić, dubrovački pesnik XVII veka«, 
Starija jugoslovenska književnost, priredio za štampu Dr Miroslav Pantić, Naučna knjiga, 
Beograd, 1971, 230. 

* Kastropil,n.dj. (33), 7-8. 

tj. da je uz naslov zbirke stavio i ime M. Ranjine, već je tu zabeležio i datum 
njegova rođenja pa čak devojačko prezime njegove žene (Gozze). Zatim, ako 
je taj deo lista sada jako oštećen vlagom, pitanje je da li je to bio isti slučaj i 
u doba prepisivača Luke Pavlovića, koji je taj isti rukopis odlučno pripisivao 
Mažibradiću? Što se tiče Ranjinih inicijala koje nosi poslednja pesma, to se 
može tumačiti i suprotno, tj. da je Mažibradić, ostavljajući te inicijale hteo 
upravo da obeleži da samo ta pesma pripada M. Ranjini, a ne i ostale. Ako je 
ovo tumačenje tačno, onda bi se dalo razumeti što je Mažibradić upravo zbog 
te jedne Ranjinine pesme koju je prepisao na kraju ove svoje zbirke, počeo 
da pri dnu prvoga lista beleži i glavne biografske podatke svoga prijatelja, 
baš onako isto kao što je jednom u svojoj mladosti uzeo da na poleđini jedne 
notarske knjige napiše glavne podatke za svoju biografiju.“? Inače, celo to 
pitanje autorstva ove zbirke jako je složeno, i ono može biti konačno rešeno 
tek kada se temeljno prouči život i rad samoga H. Mažibradića, a naročito 
kada se priredi jedno novo kritičko izdanje njegovih pesama, i detaljno prouči 
injegova metrika i njegov poetski jezik. Za sada možemo samo uzeti kao si- 
gurno da jedino poslednja pesma ovoga rukopisa, koja nesumnjivo pretstavlja 
nadgrobnicu nekom umrlom pesniku, pripada M. Ranjini .“" 


Od Kastropilova doba rukopis je restauriran pa je sadržaj upisan u vrh na- 
slovnog lista još fragmentarniji i zagonetniji. Zacijelo ga nije mogao pročitati ni 
don Luka Pavlović; da jest, taj bi prepisivač prenio zapis u svoj rukopis, osobito 
ako bi uočio kakvu vijest važnu za autorstvo ili datiranje rukopisa. Konačno, da 
ga je išta u zapisu na to navelo, don Pavlović bi autorstvo dao Martolici, a ne bi 
spekulirao o Oraciju. Ni Đurđević ni Črijević ne registriraju Martolicu Ranjinu, 
spomenuo ga je tek Appendini, najprije općenito, kao Mažibradićeva mecenu, a 
zatim kao pjesnika: »di cui si hanno alcune epistole in verso Illirico dirette ad Ora- 
zio Mascibradich. Esse non sono senza merito« (»od kojega ima nekoliko pjesama 
u ilirskom stihu upućenih Horaciju Mažibradiću. Ta pisma nisu nevrijedna«).“! 


* Autor misli na Lamenta di Meleda 1597 — 1600, na čijem je posljednjem listu 
Mažibradić zapisao: »Horatio di Marino Masibradi Canceliere di... patrioto Raug. Nato 
in Venetia... del MDLXVI.« Vidjeti o tome u radu Miroslava Pantića, »Ka izučavanju 
Horacija Mažibradića«, Prilozi za književnost, jezik, istoriju i folklor, 3-4 (1954), 266. 

“ Dragoljub Pavlović, »Martolica Ranjina, dubrovački pesnik XVII veka«, Prilozi 
za književnost, jezik, istoriju i folklor, 3-4 (1957), 235-236. Isto je Pavlović tvrdio i poslije: 
»I po jednom i po drugom one se vrlo dobro slažu sa odgovarajućim pesmama u Mažibra- 
dićevoj zbirci Pjesni razlike. Tu su iste, samo još brojnije, misli o bogatstvu i siromaštvu, 
o razornoj ulozi novca u društvu, o stoičkoj rezignaciji i fatalističkom mirenju naopakim 
poretkom i shvatanjima koja vladaju društvom, i najzad o utesi koju čovek ima kada zna 
da su sve stvari na zemlji podložne promeni.« N. dj. (37), 257-258. 

“* Appendini,n. dj. (7), 539. 

Nikome međutim nije palo na pamet da stihovane izreke nisu ni Mažibradi- 
ćeve ni Ranjinine, nego možda Stijepa Beneše. Ponajprije, on je jedini renesansni 
pjesnik za kojega Đurđević tvrdi da je »skupio iliričke poslovice«, odnosno, 
kako zatim govori Črijević, Beneša je autor »djelca«, »samostalne zbirke valjana 
opsega«, a sve to upravo Mažibradićev prijepis jest. Zatim, da je Martolica takve 
sastavke pisao, ne potvrđuje nijedan osamnaestostoljetni biograf, dapače, jedva 
da znaju za njega kao pjesnika. To što se — možda — u Mažibradićevu rukopisu 
sačuvala njegova pjesma, nije dokaz da su stihovane poučne izreke također nje- 
gove, kao što to ne jamči ni pjesnikovo ime upisano u vrh naslovnog lista. Mogao 
je Oracio, primjerice, Martoličino ime zapisati zato što je iz njegova primjerka 
rukopisa prepisao izreke, ili zato što je za njega načinio prijepis, ili iz nekoga ra- 
zloga o kojemu više ne možemo nagađati; mogao je rukopis i ostaviti bez pjesme 
Dušo, ka si sad sred neba, no kako je papir bio dragocjen, šteta je bilo ostaviti 
prazan list itd. 

Premda nemam čvrstih razloga, ne vjerujem da stihovane izreke pripadaju 
Oraciju Mažibradiću. Njegov je opus ekstenzivan, pisao je ljubavne (96), morali- 
stičko-refleksivne (13), religiozne (4) i nadgrobno-poslaničke (17) sastavke. Među 
moralističko-refleksivnim nalaze se tri zajamčeno njegove sentencije, koje je u 
autografima naslovio Priča: dvije su tiskane u Starim piscima hrvatskim, jednu 
je obznanio Stjepan Kastropil iz rukopisa br. 353/4: 


Tri stvari dobar svjčt ne dadu vršiti: 
brzoća, srčan bit i štogod željeti.“ 


Bole je slipu bit negoli s očima 
i nego tuj slidit ka milos ne ima.+ 


Taj prikor i zao glas za druzijeh grih prima, 
komu se slavna čas dostoji da ima.“ 


#? Pjesme Miha Bunića Babulinova, Maroja i Oracia Mažibradića, Marina Bu- 
rešića, Stari pisci hrvatski, knjiga XI, Jugoslavenska akademija znanosti i umjetnosti, 
Zagreb, 1880, 187. Pjesma je objavljena i među Dimitrovićevim djelima: Pjesme Nikole 
Dimitrovića i Nikole Nalješkovića, Stari pisci hrvatski, knjiga peta, skupili Dr. V. Jagić i 
Dr. Dj. Daničić, Jugoslavenska akademija znanosti i umjetnosti, Zagreb, 1873,9. Ovdje je 
prepisana iz autografa br. 353/3. 

# Pjesme Miha Bunića Babulinova, Maroja i Oracia Mažibradića, Marina Burešića, 
135. Ovdje je prepisana iz autografa br. 353/4. 

“Stjepan Kastropil, »Neobjavljeni autografski odlomci pjesama Horacija Maži- 
bradića u rukopisnoj zbirci Naučne biblioteke u Dubrovniku«, Anali Historijskog instituta 
Jugoslavenske akademije znanosti i umjetnosti u Dubrovniku, H (1953), 180. Ovdje je 
prepisana iz autografa br. 353/4. 

Nijedan od tih sastavaka nije se našao među sastavcima u rukopisu br. 467/1. 
Pretpostavimo li da im je Mažibradić autor, opravdano je pitati se zašto i gornja 
tri nisu među njima, ako rukopis već ima karakter zbirke u koju je okupljena samo 
ta vrsta sastavaka. Odnosno, zbog čega nijedan od sastavaka iz rukopisa br. 467/1 
ne nalazimo u sačuvanim Oracijevim autografima? Je li možda situacija obrnuta, 
je li Mažibradić — prepisavši Benešine sastavke — i sam poželio napisati nešto 
slično, pa to i učinio, te otuda tri koja sliče onima u br. 467/12 

Ima li smisla laćati se određivanja autorstva ako čovjek nema nedvojbenih 
argumenata? Kastropilu je argument bio oštećen natpis, Dragoljubu Pavloviću 
»oblik i tematika ovih moralno-satiričnih pesmica«, moj argument je intuicija 
poduprijeta Đurđevićevom i Črijevićevom tvrdnjom o »iliričkim poslovicama«, 
a od svega što se iz toga žanra u rukopisima sačuvalo, upravo sastavci u rukopisu 
br. 467/1 odgovaraju tom opisu. Uostalom, ako i griješim, korist od ovoga rada u 
najmanju je ruku dvojaka: otklonile su se netočnosti o Beneši, koje su se s vreme- 
nom nataložile i prenosile bez provjere; drugo, donosim novo, u svakom slučaju 
modernije i točnije izdanje izreka iz rukopisa br. 467/1. Jer, Kastropilovo je izdanje 
zastarjelo: intervenirao je u jezik, prilagođavajući ga suvremenom standardu (jer/ 
jere umjesto er/ere; vlast, jest, čest umjesto vlas, jes, čćs; otklonit umjesto odklonit; 
postaviv umjesto postavju; čovjeku umjesto čoeku itd.), sastavke je grafički ras- 
poredio tako da su se izgubili katreni i dvanaesterački distisi, odnosno razdvajao 
je i spajao stihove neovisno o njihovu rukopisnom layoutu. 

Dabome, ovome se radu može postaviti temeljni prigovor: što dokazuje da 
je stihovane izreke u rukopisu br. 467/1 napisao Stijepo Beneša, da su upravo to 
njegove izgubljene Adagia Illyrica? Istina je da osim intuicije nemam, na kraju, 
ništa što bi poduprlo pretpostavku da je Mažibradić prepisao Benešine sastavke. 
Svejedno, ta intuicija kaže da Oracio nije njihov autor, to nije njegov poetski izraz; 
ako se i laćao tema o socijalnoj nepravdi, bogatstvu, nedostatku novca i promje- 
njivosti sreće, o njima nije govorio u kratkim formama, Oracio je bio pjesnik od 
mnogo riječi, ne od sažetosti. Rukopis br. 467/1 nije njegova — kako se jednom 
reklo — »knjiga otrova«, jer to i nije takva knjiga, nego knjiga mudrosti koje 
nemaju ishodište u filozofima, Bibliji ili Katonu, nego u životu, a život je — kako 
znamo — težak, i baš zato ga treba svesti na jednostavne istine u kojima su loše 
one kokoši koje se u našem dvorištu hrane, a u tuđem nose jaja. 

Prilog 
[STIHOVANE IZREKE] 


[1] 
[...]Ju stvari imaju 
[...] svijetu k€ vide se 
[...] bluldu u zlu vaju, 
a sad opet vesele se. 


Zato je trijeba podnositi 5 
sve dosade i sve trude, 
dokoli se promijeniti 
ta moguća sreća bude.+ 


[2] 

Nitko u sreću ne uzda' se 
zas[ve] er kaže dobre vole 
ere u plač obraća se 
sva ne rados i vesele. 


[3] 
Nesreća sva blaga može mi oteti, 


a4 


nu neće mdć draga mira mi uzeti. 


[4] 
Ako sreća veće ludi 
pod fe jaku vlas podlaga, 
ugodi se ti š he ćudi 
da te ne bi zgubil naga, 


er nije krala, nije bana, 5 
tač blažena ni čestita 
komu nije kagod dana 
muka i tuga segaj svita. 


“5 Taj sastavak nisu prepisali ni Pavlović ni Tomašević, nedvojbeno zato što je već u 
njihovo doba bio oštećen. Kastropil je prvu strofu ovako rekonstruirao: [Svoju sv]rhu stvari 
imaju, | [Sve nja svijetu ke se vide | -------- u zlu vaju, | A sad opet vesele se. 

[5] 
Podnosi sve muke i tuge na saj svit, 
ne možeš odluke tej vi[šfie]** odklonit 
ni uredbe višfe zgar ka lucku dili čes 
er doli svaka stvar podložna nebu jes. 


[6] 
Podnosi dan i noć sve trude i muči, 
trebuje viša moć da tebe dokuči 
i da ti da muku tej prike pokore 
er vječnu odluku nitko uteć ne more. 


[7] 

Odluku s neba zgar“" ka ima jur priti 

ne može nijedna stvar odklonit na sviti, 
ni mafe činiti postavju sve trude 

da ona ne biti napokon ne bude. 
Tko bi ikad rekao pun moći i vlasti 

u toli čas mao da će ovi mdć pasti 
i doli grinuti sred jaza hudoga, 

za mnozih rasuti i sebe istoga? 


[8] 
Pod nebesi sve će biti 
kako ushoće sreća bijedna, 
proti“ kojoj učiniti 
ne može se satvar nijedna, 


buduć ona tač moguća 
u čemeru jadovitu, 
da obara sve što je kuća 
i gradova na svem svitu. 


“* vi[šhe] Oštećeno, dopunjeno iz rukopisa br. 67 
4 1 zgar] gar 
# 3 proti] Protui 

[9] 
Veliko skončanje najposlije imaju 
oni ki ufane u blagu stavlaju. 


[10] 
Tko velike ima mjedi 
ter se brijega strma hita, 
vazda stoji u zloj bijedi 
i pečali segaj svita. 


[11] 
Sreća ludi sada diže, 
a sada ih doli meće, 
neka srce nih uzdiže 
i sve cvili gorko odveće. 


[12] 
Ulohnuti tko se bude, 
viku ništo ne dobude, 
a tko trudi i tko muči 
s dobrom česti on se stuči. 


[13] 
Ako čoeku bude odluka 
da ima zaman sve truditi, 
nijedna neće moć mu ruka 
tej zle sreće odvratiti. 


[Hzgubljen jedan list) 


[14] 
[...]* ludi more 
za kojegod dobro imati, 
ako sreću ne udvore 
da im bude pomoć dati. 


* Oštećeno. Pavlović stih ovako prepisao: Pod ..... ljudi more. 

[15] 
Čes dobra kA ima, na svitu vidi svak, 
jednim ih vazima, a druzim dava pak. 


[16] 
Nijedan vik krepak red u sreći nije toj: 
pravednim daje zled, a zlima drag pokoj. 


[17] 
Kamo ludi ti bogati, 
koji bjehu polubozi, 
svima stoku sreća skrati 
ter ostaše svi ubozi. 


[18] 
Čovječe, ne žudi što ti bit ne more, 
da tebe zli trudi prije reda ne umore, 
er da su sva tvoja pod sime nebesi, 
a ne imaš pokoja, nevolan ti jesi. 


[19] 
Ubogu je bole biti 
vele veće neg bogatu 
koji hoće zlo živjeti 
sve u srebru i u zlatu. 


[20] 
Bogatac s kime ni dobrota združena 
ino se ne scijeni neg zla čes paklena, 
kA tvori i čini svakoju grješnu stvar, 
kd neće jedini višni Bog nikadar. 


[21] 
Bole je malu stoku imati, 
a uživat sveđ u goju, 
neg s velikom snebivati 
u nemirnom nepokoju. 

[22] 
Zlo je potrebnu bit ubogu, 
ne imaje čim živiti, 
gore skupit stoku mnogu 
i Vištemu sagriješiti. 


[23] 
Posred ovih hudih vala, 
s kojih sve se more muti, 
ova naša plavca mala 
skoro ima poginuti, 


ako brzo i ureda 5 
ne uzbude na sem sviti 
od vladanja huda reda 
i opaka promijeniti. 


[24] 
Razbolje se naša mati 
od zla vele privelika, 
a ne umije nojzi dati 
podobita nitko lika. 


Tač se sada zli ljekari 5 
i nevješti spovijedaju, 
ali [j]e mjedi i dinari 
bez obzire sad se traju. 


[25] 
Pasti će grad ovi, da ga već ne bude, 
zač ga zli sinovi vladaju i sude, 
ki drugo ne žude negoli osvete, 
ne gledav svih hude nezgode i štete. 


[26] 
Zločes [sle naziva 
u blagu veliku koji se naziva; 
blažen se taj veli 
u malu imanu koji se veseli. 

[27] 
Vele vala i pomaga 
kod čovjeka rasrčena 
besjedica kagod draga, 
ka na brijeme jes rečena. 


[28] 
Vazda toga ti počita" 
ki ti lubav kigod kaže, 
ne gledaje što mahnita 
svis [z]loćudna lucka laže. 


[29] 
U zločinca i zlotvora 
uzdati se nemoj viku, 
da t! najveće kaže zdvora 
dobro lice i priliku. 


[30] 
Di ne može moć dopriti, 
tuj se hoće um staviti. 


[31] 
Stara rič govori za nauk nam dati: 
»Tko ti čim zadvori, tako ga ti plati«. 


[32] 
Nije dobra svud postela, 
nije lijepa svaka gora, 
draža je rana od prijatela 
nego celov od zlotvora. 


[33] 
Zasve er ti [j]e puna vreća, 
na promjenu biva sreća, 
sebar si bio i sada si, 
rodjaci su svi ti vlasi. 

[34] 
Kruharica prije s' bila, 
pače psica vragoduha, 
zasve da sad nosiš bila 
i crvena sviona ruha. 


[35] 
Plemenit je vele junak, 
careve je mačke*" rodjak. 


[36] 
Slatke riči i medene 
i smih toli drag i mio 
ne varaju veće mene 
er sam mnokrat varan bio. 


[37] 
Lisica znana zvir, može se svim riti, 
nu je znani taj pastir koji je uhiti. 


[38] 
Vele zna miš i dohita, 
ma već mačka kA ga hita. 


[39] 
Dobro djelo lubav kaže, 
a riječi su tlapstvo i laže. 


[40] 
Tko se stadom tim koristi, 
neka pase on ga isti. 


% 2 mačke] maske 

[41] 
Tko muze tuj kravu, 
ka musti nam brane, 
neka joj i travu 
nahodi za hrane. 


[42] 

Ne mož' lepšu ti baštinu 
tvomu sinu ostaviti, 
nego kripos tu jedinu 
s k6 će svudi čestit biti. 


[43] 
Po biću nije mati milosna mafe vik, 
hoteći podati svojevolno sinu lik. 


[44] 
Vele razumnici, kih je rič istina: 
»Tko prašta palici, ne lubi taj sina«. 


[45] 
Mlada pamet ne dohita 
ter ostane u privari 
di dopiru stara lita 
ki sve od svita znaju stvari. 


[46] 
Taj se veli srca laka 
tko vjeruje lasno svaka, 
a razbirat vik ne hoće 
ni dobrote niti zloće. 


[47] 
Za prijatela do otara 
ma ne uvedi gospodara. 

[48] 
Dobrijem svjčtom i kriposti 
od mudrosti neumrle 
potlači' ćeš sve silosti 
zasve da su na svit vrle. 


[49] 
Nejaka je rika svaka 
ki se u vele dili traka. 


[50] 
Di jakos ne može, a vlas ne dohita, 
svud varku ulože gospoda od svita. 


[51] 
Što znat može mlados luda 
ka kušala jošte nije 
kao nezgoda taj prihuda 
što zlijeh tuga srce rije. 


[52] 
Ruka traga sebrovita 
ka po gori zele bere, 
viku djela plemenita 
niti časna ne satvara.>! 


[53] 
Vik u gfivu ne čin" ništa, 
ni govori bez razloga, 
ako Ćć duga da godišta 
od života budu tvoga. 


"1-4 Ruka ... satvara] Pavlović je uočio da se drugi i četvrti stih ne rimuju, pa u 
njegovu prijepisu sastavak glasi: Ruka traga sebrovita / ka po gori zelje para, / viku djela 
plemenita / niti časna ne satvara. 

[54] 
Nemoj nijednu stvar činiti 
kq ti srce tvć ne dava, 
ako Ćć dugo da živjeti 
bude u zdravju tvoja glava. 


[55] 
Tko godir se vele brine 
ter u sebi ne smiri se, 
brzo umre i pogine 
ali tvrdo razboli se. 


[56] 
Ti razuman čoek ako si, 
ki ne živeš bez razloga, 
prike stvari sve podnosi, 
a ne kosi srca tvoga, 


neg sveđ hvali zgara Boga, 
jedinoga na sem sviti, 
ki nijednoga pravednoga 
neće vijeku ostaviti. 


[57] 
Sve digni s pameti što život skončaje, 
da t' čemer prokleti već truda ne daje 
er da su sva tvoja pod sime nebesi, 
a nimaš pokoja, nevolan ti jesi. 


[58] 
Razgovor' se i pokrijepi 
u tvojojzi toj slobodi 
tere slidi taj drum lipi 
ki na nebo gori vodi, 


er su stvari sve od svita, 
k€ se pomno toli žele, 
tamna ispraznos i očita 
ka prolita brzo vele. 

[59] 
Čestit se veli taj ki s malim miruje 
ter viku nijedan vaj ni ćuti ni čuje, 
pogrdiv sasma toj imafe i blago 
koje skupim tolikoj milo je i drago. 


[60] 
Bole je s malim uživati 
kraj vodice bistra vira, 
neg se uz vele snebivati 
ne imajuć nigda mira. 


[61] 
Krepku i tvrdu čin' odluku 
i sve na svit tvoje stvari, 
brzo ter stav* na ne ruku 
da te brime ne privari. 


[62] 
Sve s razlogom i po mjeri 
ti čin? da € se zlo ne steče 
ter već noga ne prostiri 
negoli ti bjela teče. 


[63] 
Sve hti ujutro razmišlati 
što imaš obdan učiniti, 
a dovečer viđ' jesi li 
naslidovo sve toj s dili. 


[64] 
U svih poslih kA se imaju 
satvoriti i činiti, 
veće djela pomagaju 
nego riči na sem sviti. 

[65] 
Zlo je upućen svaki poso 
opravitel kad je os0. 


[66] 
Znano činit sve trebuje 
a po ludoj ne procjeni, 
za osla zlatna sedlo nije 
nego samar taj drveni. 


[67] 
Starče, sijede brade i bijele, 
mnozih lita i godišta, 
zasve er si mudar vele 
ne pogrdi tuđa svita. 


[68] 
Lud se veli taj zaisto, 
pače taman svim odveće, 
tko ne misli da to isto 
promisliti druzi neće. 


[69] 
Ni mlada vlada', 
ni stara kara“. 


[70] 
Luda čovjeka i nesvijesna 
ako drži da ne more 
iskluvati crna vrana 
sokolove tej pozore. 


[71] 
Kada uzme čoek odluku 
u kigodi svoj posao, 
već toliku ne ima muku 
ere smiri svdi misao. 

[72] 
Kada čojek uzme odluku 
za štogodi učiniti, 
već toliku ne ima muku 
ni pečao na svem sviti. 


[73] 
Tv€ misli pokriva" besjede gdi tvoje 
nijedna svijes da kriva nauditi ne more 
er ništa nije gore ni more reći se 
neg ludo govore privaren naći se. 


[74] 
Kripos kaži u zlo vrime 
i strplenju mjesto dava? 
ter zlim trudom bolesnime 
tvoje bitje ne skončava'. 


[75] 
Svacime ti hini još da si gospodar, 
dokli se učini jak žudiš tvoja stvar. 


[76] 

Sveđ razmišla* svrhu od stvari 
koje držiš ti najdraže, 
da te svijet ne privari 
ki hineći sveđer laže. 


[77] 
Što ne možeš otkloniti, 
ktjej strpleno podnositi, 
da ti mana tuga bude 
u nezgode tvć prihude. 


[78] 
Tko na svrhu mislit bude, 
sve će ustezat vole hude. 

* lip] slip 


[79] 
Tuj, čovječe, ne govori 
gdi se riječ tva ne dzori 
er zamani sve će biti 
što god budeš besjediti. 


[80] 
Čini se mudrosti već nego Salamun, 
a on je ludosti prikorno svake pun. 


[81] 
Besjeda odkriva i kaže, brate moj, 
ka pamet pribiva u glavi toj luckoj. 


[82] 
Vidim svijes tv debelu 
i suđenje tvć neznano, 
ne mniš da t' se čti na čelu 
što ti u srcu jes pisano. 


[83] 
Ne mogu ti nego rijeti, 
o, pameti zla i opaka: 
tko uludo grede na svijet 
vazda on se kaje paka, 


a tko slipu i bez vida 
d4 se putem vodit hode, 
u jamu se š fiim ukida 
od nesreće i nezgode. 


[84] 
Ne vidi čovjek slip 
ni sudi on vike, 
tko je grub, tkoli lip? 
tkoli zle prilike, 

ni luda svis pozna 
od puste tej gore 
ka se stvar kriposna 
i vridna rit more. 


[85] 
Taman čoek sve istom vika 
ter odkriva ludos svoju, 
a tko mudra jes jezika 
razuman je i u boju. 


[86] 
Čovječe, ti ludi, kroz tvdi svijes nezrelu, 
po licu ne sudi negoli po djelu 
er se taj čini svet sve čineć pokoru 
ki sasma jes proklet u svakom svom stvoru. 


[87] 
Ni može koza orat ni ču[v]at obora 
ni čovjek lud imat krepkoga razbora, 
ni dobre pameti da š fiime ni zloba 
za s ludmi živiti kako se podoba. 


[88] 
Razumni se pokrivaju, 
a nesvijesni sve vikaju. 


[89] 
Tko vele govori, kteć znanje kazati, 
brzo tim domori ki ga će slušati. 


[90] 
[S]vjčta od svijesti ne uzmi od mlade 
neg od sijede stare brade 
er će lijepo sve tvć stvari 
bit s velikom časti i hari. 

[91] 
Nemojte činiti suditi da stanu 
ti koji na svijeti svijesti su neznane, 
er kami kad hudi bude vrć* u more, 
mudrijeh pak sto ludi izet ga ne more. 


[92] 
Tad gradovi uživaju 
kad razumni fiim vladaju, 
a kad ludim dođu u ruke, 
u sve trude pada i muke. 


[93] 
Teško tojzi zemli budi, 
vrh svijeh zemala na sem sviti, 
u kdj dijete malo sudi, 
ali starac bez pameti. 


[94] 
Zlo je stat u gradu, djed stari naš reče, 
vješala gdi padu, a bradva ne siječe. 


[95] 
Na svitu ovomu veli se i broji 
u srcu ženskomu da lubav ne stoji. 


[96] 
Nijedan potaj ne rec' ženi 
vik, čovječe, ti pod nebi 
er je ona sud razbijeni 
ki ne zdrži ništo u sebi. 


[97] 
U dlakah se od kožuha 
taji vazda i krije buha, 
a u prokletoj hudoj ženi 

napas i duh taj pakleni; 
tijem se, čovječe, čuvaj veće 
nego nijedne zle nesreće. 


[98] 
Kako ishodi voda iz rike, 
a iz [zlime snijezi i ledi, 
tako iz žene svekolike 
zle nevole, zlobe i zledi. 


[99] 
More ore i u led piše 
i jer sije gdi nije trava, 
za ženome tko uzdiše 
i he ričim vjeru dava. 


[100] 
Tu je miša gdi [j]le kruha, 
a gdi [jle pasa, tu je buha, 
a ženskoga gdi [j]e traga, 
tu je od pakla sto zlijeh vraga. 


[101] 
Nije milos draga od lava 
ni od žene lubav prava. 


[102] 
Nije, vjeruj, nijedne žene 
takoj krepke sad na sviti, 
ka ne mogu tej luvene 
molbe s darim pridobiti. 


[103] 
U smrdeća malo mesa 
koje skriva ženska svita, 
čas ne stoji od viteza 
ni junaka plemenita. 

[104] 
U mortaru vodu tuče 
i nabija gnile obruče 
tko god cijeni ikad moći 
ženskoj himbi vrha doći. 


[105] 
Ništo se ne čudi, ni čudeć sve pazi, 
od ovih da ludi taki rod izlazi. 
Ne može zao stabar ni huda taj mati 
na zemlu pllod]* dobar ni vridan vik dati. 
Od koga nauči rak da krivo sveđ lazi, 5 
od svojijeh neg rodjak prid sobom kć pazi. 


[106] 

Tač nije dobre ni hvalene 
nijedne česti ni kriposti 
k€ od hude i paklene 
može uteć zavidosti. 


[107] 

Zaludu se zlijem riječima 
dobra dila sve zloglase, 
čisto zlato ne uzima 
niti prima rđu na se, 


ni u crnom tom oblaku 5 
sunce svitlo s neba zgara 
vik ne gubi svitlu zraku 
kom stvar svaku čini i stvara. 


[108] 
I otac mu taki bješe 
pas zavidnik i pun zloće, 
od kokoši što se izleže 
sve trebuje da kokoće. 


* 4 pllod]. Oštećeno, dopunjeno iz rukopisa br. 67. 

[109] 
Vazda se je svit vladao 
i činio na jedan način, 
a ti toga nijesi znao 
zasve znana oca da s' sin. 


[110] 
Rečena je rič odavna, 
ka će istinom vik sloviti, 
da ne može dila slavna 
zločes čovjek učiniti. 


[111] 
Govori zao jezik što hoće ričima, 
čista se zlata vik tamna rđa ne hita. 


[112] 
Od zlata zlo bi se moglo još, znaj, reći 
da ga rđa sveđ grize u tminah stojeći. 


[113] 
Ni rič dobra od zloreka 
ni od sramotna časti čeka. 


[114] 
Svakojzi ti riječi ne mijesi kolača, 
da ti se ne upriječi u grlu zla drača. 


[115] 
Zaludu je pluvati put neba za mao čas 
ako opet padati slina ima na obraz. 


[116] 
Ako hoć' čas stvorit i koris tebi ljle, 
što imaš govorit, promisli najprije. 

[117] 
Rodjak ki me ne pomaga 
nego me se sve odmeće, 
odnijelo ga sto zlijeh vraga, 
da ga na svit nije veće. 


[118] 
Bog ti dao za dar s nebi 
prijatela dosta imati, 
a u nijednoj tvOj potrebi 
nijednoga ne kušati. 


[119] 
Od mrava u rupi nauk i svjčt uzmi svak, 
ki ljeti sve kupi, čim zimi žive pak. 


[120] 
Nastoj samo tvoje stvari 
opravlati i tvoriti, 
a za tuđe vik ne mari 
ter će s hari tvojom biti, 


er veličak svim taj os6 
pravedno se može zvati 
koji pusti isti poso, 
a uzme inih opravlati. 


[121] 
Velik se taj oso čoek može svim Titi 
ki pusti svoj poso za druzijeh činiti. 


[122] 
Nastoj pomno imat stado 
ako Ćć? da ti [jle srce rado. 

[123] 
Bez slatkoga meda ulišta 
ne scijene se vik za ništa 
ni lip govor bez tih mjedi 
u kih vrijednos svaka sjedi. 


[124] 
Tko blago ostavi s kim pati trud zao, 
mnokrat ga taj plavi tko ga nije tekao, 
a tko ođe dobar glas ter svu čas prostire, 
taj žive po vik vas i nigda ne umire. 


[125] 
Nijedna kokoš dobra nije 
nego huda i opaka 
ka u kući doma ije, 
a u tuđoj nosi paka. 


[126] 
Nije na svit smrtnije rane 
nego ne imat djeci*“ hrane. 


[127] 
Ni bogatu dužan budi 
ni ubogu obećava? 
er te od ih svaki trudi 
i nepokoj tebi dava. 


** djeci] Prvo napisano djeci ne imat pa brojevima iznad riječi označen točan re- 
doslijed. 


